text: Undan dystinum var tað greitt, at Føroyar skuldi vinna fyri at koma víðari úr bólkinum. Svøríki kundu klára seg við javnleiki. Liðini lógu stavn um stavn í 45 minuttir og skiftust um at vera frammanfyri, men Føroyar høvdu munin seinastu 15 minuttirnar. Óli Mittún var í hopla og skeyt heili 17 mál í mál í dag. Okkara hildu ondini eina løtu beint fyri hálvleik, tá krumtappurin í verjuni, sterki strikuleikarin Ísak Vedelsbøl, meiddi sær fótin eftir eina heldur ófantaliga svenska takling. Ísak fór haltandi av vøllinum, men tíbetur ernaðist verjuskansin í hálvleikin og fekk leikt seinna hálvleik.Eftir minni góða dystin móti Iran, har Føroyar mistu takið seinastu 15 minuttirnar, var søgan hin mótsatta í dag. Føroyar vísti stríðvilja, og við Óla Mittún á odda, tóku okkara veruliga fatur seinastu løtuna og løgdu seg á odda við trimum málum og megnaðu at halda munin heim. Eitt fantastiskt avrik, tá trýstið var harðast.Eftir dystin var Óli Mittún sjálvsat kosin til dagins leikara. 17 mál tala fyri seg!Føroyar skulu nú møta Týsklandi og Saudi Arabia í meginumfarinum, sum verður leikt í Opatija, har Føroyar hevur hildið til higartil. Føroyar møta nú Týsklandi mánadagin kl. 16.00, og Saudi Arabia týsdagin kl. 16.00, báðar tíðir eru føroyskar. Dystirnir kunnu stroymast á youtube hjá IHF, sum eitur IHF Competitions.Dystargongdin Føroyar – Svøríki:5 min. 1-110 min. 3-415 min. 6-620 min. 7-925 min. 10-1130 min. 14-1435 min. 16-1740 min. 20-2045 min. 24-2550 min. 28-2655 min. 30-2860. min. 34-31Málskjúttar hjá Føroyum:Óli Mittún 17 (4)Ísak Vedelsbøl 3Óla Jákup Gaard Olsen 3Rókur Ziskason 3Tróndur Johnsson 3Niklas Gaard 2Jákup Egholm 2Aleksandar Lacok 1Málverjar:Aleksandar Lacok 22%
text: #000001
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000006